text: «Այո»-ի կողմնակից Արամ Սիմոնյանը կարծում է, որ սահմանադրական բարեփոխումների թեման պետք չէ քաղաքականացնել: Իսկ «Չե՛ք անցկացնի» նախաձեռնության անդամ Հրայր Մանուկյանը, հակադարձելով ռեկտորին, պնդում է՝ սա հենց քաղաքական նախագիծ է, որի նպատակը գործող իշխանության վերարտադրությունն է, և ուսանողների հետ կազմակերպվող միջոցառումների նպատակը նրանց նույնպես «այո»-ի կողմնակից դարձնելն է․ - «Այդ միջոցառումը, որ կազմակերպվել էր ԵՊՀ-ում, ակնհայտորեն «այո» քարոզելու նպատակ էր հետապնդում, որովհետև հրավիրված կողմը Գևորգ Դանիելյանն էր, որը Սահմանադրության տեքստի հեղինակներից մեկն է: Հավասար ժամանակաչափով և հավասար հարթության վրա չի եղել «ոչ»-ը ներկայացնող տեսակետ ԵՊՀ-ում»: